nl nl af nl nl nl nl nl nl nl af af nl af af af nl nl nl nl ne nl nl es ru nl af en nl fr nl en de nl en nl nl nl nl nl af nl eo nl af nl nl ceb fr en nl nl
Tuisblad Monumente Wie is ons Skakels Kontak ons
Webblad onderhou deur Paul van der Merwe
Die reëlingskomitee het bestaan uit ds. JW Jansen van Ryssen (ere- voorsitter), George D van der Smit (voorsitter), ds. SH van der Spuy (onder- voorsitter), Pieter GD van der Smit (sekretaris), ds. NA van Dalsen (hulp- sekretaris), oom Flip (PPH) Alberts, Jan J van der Smit en Mara Alberts.
Die feesgangers uit Gobabis en Otjiwarongo het reeds op Donderdag 5 Oktober 1950 op Outjo aangekom en daarvandaan is die hele konvooi die volgende dag oor Kamanjab en Otjowasando na Rusplaas.
Op Rusplaas aangekom, is kamp opgeslaan en volkspele en jukskei gespeel. Na die aandgodsdiens om die kampvuur is die feesgangers deur die voorsitter verwelkom en het mnr. Johannes von Moltke, LV, almal toegespreek. Dit is gevolg deur vertellinge, voordragte en gesellige verkeer.
Sondag 8 Oktober is geheel en al aan die Here gewei. Ds. Van der Spuy het die tienuur diens gehou, ds. Jac van Rooy die een om half vier en half agt se aanddiens is deur ds. Van Jaarsveld waargeneem. Die aand het almal afgesluit met heerlike samesang.
Na die oggendgodsdiens op Maandag 9 Oktober is klippe aangedra vir die bou van die monument, waarna mnr. Bruwer Blignaut die feesgangers toegespreek het.
Nadat die Voortrekkers hul koorsang gelewer het, het oom Peet (PJ) van der Merwe 'n kort geskiedenis van die
Dorslandtrek gegee. Toe is daar in alle erns aan die monument gebou onder leiding van Jan van der Smit (wat later ook die monument by Swartbooisdrift sou bou) en terselfdertyd is herstelwerk aan die verwaarloosde grafte gedoen.
Verder is deur die dag onderling tussen die verskillende kommando's gekompeteer in sport, boerespeletiies en volkspele. Na die aandgodsdiens en 'n volkspele- demonstrasie deur die Voortrekkers, het mnr. EC Bierman sy toespraak gelewer, waarna weer volkspele, voordragte en vertellings deur oumense gevolg het.
Dinsdag 10 Oktober was die hoogtepunt. Dit het soos elke oggend met oggendgodsdiens begin en is gevolg deur 'n toespraak van mnr. Neser. Daarna het almal na die voltooide monument beweeg vir die onthulling. Die hooftoespraak is deur kolonel Hoogenhout gelewer, wat ook die onthulling waargeneem het. Dr. Lemmer het die monument in ontvangs geneem.
Foto van die reëlingskomitee:
Staande heel links is Jan van der Smit (bouer), 4de van links Piet van der Smit en 5de van links Flip Alberts.
Voor van links na regs is Org van der Smit, Ouma du Preez, ds. JW Jansen van Ryssen en Mara Alberts.
Foto van die aankoms van Administrateur en mev. Hoogenhout op Rusplaas:
Van links na regs is kol. PI Hoogenhout. oom Jan Labuschagne, mnr. EC Biermann, mev. Hoogenhout en ds. JW Jansen van Ryssen (voorsitter van die reëlingskomitee).